ประจำเดือนล่าสุดวันที่ 26-2 แล้วมีเพศสัมพันธ์แบบไม่ป้องกันวันที่ 3และกินยาคุมฉุกเฉินภายเม็ดแรกภายใน24ชม อยากทราบว่าวันตกไข่คือที่เท่าไหร่ของเดือนครับ แล้วมีโอกาศท้องรึป่าวครับ
สวัสดีค่ะ ปกติแล้วไข่จะตกประมาณวันที่ 14 ของรอบเดือน โดยวันแรกนับจากวันที่เริ่มมีประจำเดือน หากมีเพศสัมพันธ์ในช่วงที่มีไข่ตก อาจมีโอกาสตั้งครรภ์ได้แต่อย่างไรก็ตามการมีเพศสัมพันธ์ในช่วงเวลาอื่นของเดือนนั้นก็สามารถตั้งครรภ์ได้เช่นกัน ในทางการแพทย์ปัจจุบันจึงไม่แนะนำใหันับวันปลอดภัยเพื่อเป็นการคุมกำเนิดยาคุมฉุกเฉินเป็นยารับประทานที่ใช้ป้องกันการตั้งครรภ์หลังการมีเพศสัมพันธ์แบบไม่ได้คุมกำเนิด เกิดความผิดพลาดจากการคุมกำเนิดด้วยวิธีอื่น เช่น ถุงยางอนามัยฉีกขาด ฝ่ายหญิงลืมรับประทานยาคุมกำเนิด หรือแม้กระทั่งการถูกข่มขืนกระทำชำเรา ดังนั้นควรใช้ในกรณีที่ฉุกเฉินจริงๆ ไม่ควรใช้เป็นประจำ ควรรับประทานภายใน 72 ชั่วโมงหลังมีเพศสัมพันธ์ จึงจะมีประสิทธิภาพตามที่กล่าวไว้คือประมาณ 85-95%ผลข้างเคียงที่อาจพบได้จากการใช้ยาคุมฉุกเฉิน เช่นเลือดออกผิดปกติทางช่องคลอด ประจำเดือนคลาดเคลื่อน คลื่นไส้ อาเจียน หรือทำให้ประจำเดือนมาผิดปกติแนะนำการใช้วิธีการคุมกำเนิดอื่นๆเช่นถุงยางอนามัย ยาคุมกำเนิดแบบแผงรายเดือน ฉีดยาคุม ฝังยาคุมแทนครั้งหน้า และหากกลัวโรคติดต่อทางเพศสัมพันธ์ควรใช้ถุงยางอนามัยร่วมด้วยทุกครั้งค่ะ